Anita Włodarczyk

pisi|Anita Włodarczyk (2009)
Anita Włodarczyk (sündinud 9. oktoobril 1985 Rawiczis) on Poola kergejõustiklane (vasaraheitja), kehtiva naiste vasaraheite maailmarekordi (82.29 m) omanik.

2008. aasta IAAF-i kergejõustiku finaalvõistlustel võitis ta pronksmedali tulemusega 70.97 m.

2009. aasta maailmameistrivõistlustel Berliinis võitis ta kuldmedali uue maailmarekordiga 77.96. 6. juunil 2010 heitis ta maailmarekordiks 78.30. Euroopa meistrivõistlustel Euroopas pidi ta aga tulemusega 73.56 leppima pronksmedaliga. 2011. aasta mais ületas tema maailmarekordi Betty Heidler.

2011. aasta maailmameistrivõistlustel Daegus jäi Włodarczyk tulemusega 73.56 viiendaks.

2012. aasta Euroopa meistrivõistlustel Helsingis võitis ta kuldmedali tulemusega 74.29.

Londoni olümpiamängudel sai ta 77.60ga alguses hõbemedali, kuid pärast Tatjana Lõssenko diskvalifitseerimist sai ta kuldmedali.

2013. aasta maailmameistrivõistlustel Moskvas viis ta isikliku rekordi 78.46-ni, kuid jäi ´Lõssenko järel teiseks.

2014. aasta Euroopa meistrivõistlustel võitis ta kuldmedali võistluste rekordiga, 78.86 m.

31. augustil 2014 heitis ta Berliinis uueks maailmarekordiks 79.58 m. 1. augustil 2015 heitis ta Cetniewos esimese naisena vasarat üle 80 meetri, püstitades maailmarekordi 81.08 m."Naiste vasaraheites ületati esimest korda 80-meetri joon". ERR Sport. 1. august 2015. Vaadatud 27.08.2015

2015. aasta maailmameistrivõistlustel Pekingis võitis ta kuldmedali võistluste rekordiga 80.85."MM: Anita Wlodarczyk jäi oma nimel olevast maailmarekordist 23 cm kaugusele". ERR Sport. 27. august 2015. Vaadatud 27.08.2015

2016. tuli ta kolmandat korda järjest Euroopa meistriks, kui võitis kulla 78.14-ga."Naiste vasaraheite parim oli oodatult Wlodarczyk". Sport ERR. 8. juuli 2016. Vaadatud 08.07.2016

2016. aasta suveolümpiamängudel Rio de Janeiros tuli ta 82.29-ga teist korda olümpiavõitjaks, parandades endale kuulunud maailmarekordit koguni meetri ja 21 sentimeetriga.

Vaid kaks nädalat hiljem, 28. augustil uuendas ta Kamila Skolimowska mälestusvõistlustel Varssavis taas maailmarekordit, heites vasarat 82.98."Naiste vasaraheites uuendati taas maailmarekordit". ERR Sport. 29. august 2016. Vaadatud 31.08.20616

2017. aasta kergejõustiku maailmameistrivõistlustel Londonis tuli ta kolmandat korda maailmameistriks tulemusega 77.90.

2018. aastal tuli ta neljandat korda järjest Euroopa meistriks Euroopa meistrivõistluste tipptulemusega 78.94.

Ajakiri Track & Field News on valinud ta aastatel 2014 ja 2016 aasta naiskergejõustiklaseks.

 Saavutused 
 Olümpiamängudel 

Peking 2008
 4. koht 71.56 

London 2012
  olümpiavõitja 77.60

Rio de Janeiro 2016
  olümpiavõitja 82.29 MR

Tokyo 2020
  olümpiavõitja 78.48

Pariis 2024
 4. koht 74.23

 Maailmameistrivõistlustel 

 Berliin 2009
  maailmameister 77.96 MR

 Moskva 2013
  maailmameister 78.46

 Peking 2015
  maailmameister 80.85 MMR London 2017
  maailmameister 77.90 Euroopa meistrivõistlustel 

 Barcelona 2010
  pronksmedal 73.56

 Barcelona 2010
  Euroopa meister 74.29 Zürich 2014
  Euroopa meister 78.76 Amsterdam 2016
  Euroopa meister 78.14 Berliin 2018
  Euroopa meister 78.94'''

 Rooma 2024
  hõbemedal 72.92

 Maailmarekordid 

Tulemus  Aeg  Koht 77.96  22. august 2009  Berliin 79.58  31. august 2014  Berliin 81.08  1. august 2015  Cetniewo 82.29  15. august 2016  Rio de Janeiro 82.98  28. august 2016  Varssavi

 Viited 

 Välislingid 



Kategooria:Poola vasaraheitjad
Kategooria:Sündinud 1985